हामी लोकतान्त्रिक राज्यको सार्वभौम नागरिक हौँ, वाक् स्वतन्त्रता संविधानले ग्यारेन्टी गरेको छ । स्वस्थ तरिकाले आफ्नो अभिव्यक्ति दिनसक्छौँ र सम्बन्धित निकायलाई जवाफदेही बनाउन पनि हाम्रो अहम् भूमिका हुने गर्दछ । तथापि हाम्रो कार्यले सकारात्मक परिवर्तन हुनुपर्दछ तर विषयवस्तुलाई अतिरञ्जित तरिकाले प्रचारप्रसार गरी आफ्नो व्यक्तिगत स्वार्थसिद्ध, अभीष्ट पूरा गर्ने खेलसँग म कहिले पनि सहमत हुनसक्दिनँ ।
